《冬日西岩燕集分得陵字》
明代·佘翔

岧峣楼阁白云层，何意龙门客并登。望入烟萝山似黛，歌翻金石酒如渑。

阶前玉露荣丛桂，坐上春风盛朗陵。短发萧然狂不厌，扁舟雪夜兴堪乘。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。